Latvejis Pūļu savīneibys Ludzys nūdaļa aicynoj Ludzys, Cyblys, Kuorsovys i Zylupis nūvodu – bejušuo Ludzys rajona dzeivuotuojus nu vysu pogostu pīsadaleit izstuodē “Pūļu kulturys montuojums”.
Izstuodis organizatori aicynoj dzeivuotuojus, kuri ir saglobuojuši sovu seņču – pūļu pamastuos viesturis līceibys – kartenis, gruomotys, žurnalys, obrazeņus, sadzeivis prīškmatus, rūkdorbus i cytys lītys atnest iz muzeju da 15. juļa muzeja dorba laikā nu 8.00 da 16.00. Muzejā par kotru pījimtū lītu tiks sastuodeits pījimšonys akts, kab piec izstuodis ituos lītys var sajimt atpakaļ.
Izstuode nūtiks Ludzys nūvodpietnīceibys muzejā (Ludzā, Kuļneva īlā 2) nu 7. da 27. augustā. Izstuodis atkluošona paradzāta 7. augustā 16.00.
Karteņa: LaKuGys arhivs
ltg_Latn ltg_Latn ltg_Latn ltg_Latn